11. ฐานะการเงินและผลการดำเนินงาน

11.1 ข้อมูลทางการเงินโดยสรุป

งบการเงินได้สรุปงบการเงินเปรียบเทียบ 3 ปี ซึ่งประกอบด้วย งบดุล งบกำไรขาดทุน
และงบกระแสเงินสด
รวมทั้งตารางแสดงอัตราส่วนทางการเงินที่สำคัญตามเอกสารแนบ

งบการเงินของบริษัททั้ง 3 ปี คือ ปี 2553 และปี 2553 นางนงลักษณ์ พุ่มน้อย ผู้สอบบัญชีรับอนุญาต
เลขทะเบียน 4172และปี 2551 นายชยพล ศุภเศรษฐนนท์ ผู้สอบบัญชีรับอนุญาต เลขทะเบียน 3972
แห่งบริษัท สำนักงาน เอินส์ท แอนด์ ยัง จำกัด
เป็นผู้ตรวจสอบและได้แสดงความเห็นรับรองอย่างไม่มีเงื่อนไข

11.2 คำอธิบายและการวิเคราะห์ฐานะการเงินและผลการดำเนินงาน

ฐานะการเงิน

ณ สิ้นปี 2553 บริษัทมีสินทรัพย์รวม 820.09 ล้านบาท เพิ่มขึ้นจากสิ้นปี 2552 294.13 ล้านบาท
สินทรัพย์รายการใหญ่
ได้แก่ เบี้ยประกันภัยค้างรับ 256.42 ล้านบาท เพิ่มขึ้น 202.78 ล้านบาท
ที่เพิ่มขึ้นมากเนื่องมาจากการออกกรมธรรม์ประกันภัยเบ็ดเตล็ดรายใหญ่ในเดือนธันวาคม 2553
ซึ่งมีเบี้ยประกันภัยสุทธิ 195.71 ล้านบาท เงินสดและเงินฝากสถาบันการเงินมีจำนวน 153.49
ล้านบาท ลดลง 120.43 ล้านบาท เพราะได้นำไปลงทุนในพันธบัตรมากขึ้นเป็น 198.46 ล้านบาท
เพิ่มขึ้น 138.57 ล้านบาท

หนี้สินรวมมีจำนวน 591.98 ล้านบาท เพิ่มขึ้น 265.72 ล้านบาท รายการใหญ่คือ
เงินค้างจ่ายเกี่ยวกับการประกันภัยต่อ
187.71 ล้านบาท เพิ่มขึ้น 166.78 ล้านบาท ทั้งนี้
เกี่ยวเนื่องกับการรับงานประกันภัยเบ็ดเตล็ดรายใหญ่ในเดือนธันวาคม 2553
ที่ได้กล่าวถึงข้างต้น ซึ่งบริษัทได้เอาประกันภัยต่องานดังกล่าวให้แก่บริษัทประกันภัยอื่นเกือบทั้งหมด
คิดเป็นเบี้ย
ประกันภัยต่อค้างจ่ายสุทธิ 179.64 ล้านบาท เงินสำรองเบี้ยประกันภัยที่ยังไม่ถือเป็นรายได้
159.09 ล้านบาท เพิ่มขึ้น 47.03
ล้านบาท เพราะปี 2553 เบี้ยประกันภัยรับมีจำนวนเพิ่มขึ้น
และบริษัทได้ปรับสัดส่วนการรับเสี่ยงภัยเองสูงขึ้นด้วย สำรองค่า
สินไหมทดแทนค้างจ่าย 106.11 ล้านบาท เพิ่มขึ้น 28.62 ล้านบาท

ส่วนของผู้ถือหุ้นมีจำนวน 228.11 ล้านบาท เพิ่มขึ้น 28.41 ล้านบาท
โดยทุนที่ออกและชำระเต็มมูลค่าแล้ว และ
ส่วนเกินมูลค่าหุ้นไม่เปลี่ยนแปลงคือมีจำนวน 100.00 ล้านบาท และ 138.11 ล้านบาท ตามลำดับ
กำไรสะสมที่จัดสรรเป็น
เงินสำรองตามกฎหมายมีจำนวนคงเดิมคือ 10.00 ล้านบาท ซึ่งเท่ากับ 10%
ของทุนจดทะเบียนของบริษัท ส่วนของผู้ถือหุ้น
ที่เพิ่มขึ้น 28.41 ล้านบาท มาจากกำไรสุทธิประจำปี 2553 5.61 ล้านบาท
ซึ่งทำให้ขาดทุนสะสมยกมา 9.44 ล้านบาท ลดเหลือ
3.83 ล้านบาท ส่วนต่ำกว่าทุนจากการเปลี่ยนแปลงมูลค่าเงินลงทุนมีจำนวนลดลง 22.80 ล้านบาท
เหลือ 16.17 ล้านบาท
เนื่องจากดัชนีตลาดหลักทรัพย์แห่งประเทศไทย ณ สิ้นปี 2553 ปรับสูงขึ้นจากสิ้นปี 2552 298.22
จุด หรือ 40.60%
เป็น 1,032.76 จุด

ผลการดำเนินงาน

เบี้ยประกันภัยรับทั้งสิ้นในปี 2553 มีจำนวน 914.57 ล้านบาท เพิ่มขึ้น 494.32 ล้านบาท หรือ
117.62% โดยเป็นเบี้ย
ประกันภัยรับตรง 870.27 ล้านบาท เพิ่มขึ้น 490.35 ล้านบาท หรือ 129.06%
และเบี้ยประกันภัยรับต่อ 44.30 ล้านบาท เพิ่มขึ้น
3.97 ล้านบาท หรือ 9.84% เบี้ยประกันภัยรับตรงที่เพิ่มขึ้นมากคือ การประกันภัยเบ็ดเตล็ดเพิ่มขึ้น
396.11 ล้านบาท เป็น
427.52 ล้านบาท
ส่วนใหญ่มาจากการรับงานโครงการประกันภัยคุ้มครองชาวต่างชาติที่เดินทางเข้ามาในประเทศไทยจากกรณีเกิดการจลาจล
และการประกันภัยรถยนต์เพิ่มขึ้น 96.15 ล้านบาท เป็น 404.22 ล้านบาท
หลังจากหักเบี้ยประกันภัยให้ต่อ
แก่บริษัทประกันภัยอื่น และปรับด้วยเงินสำรองเบี้ยประกันภัยที่ยังไม่ถือเป็นรายได้ที่เพิ่มขึ้น
จะเป็นเบี้ยประกันภัยที่ถือเป็นรายได้ของปี 2553 290.50 ล้านบาท สูงกว่าปี 2552 101.40
ล้านบาท หรือ 53.62% ส่วนค่าใช้จ่ายในการรับประกันภัย
มีจำนวนรวม 216.05 ล้านบาท เพิ่มขึ้น 58.18 ล้านบาท หรือ 36.85% ปี 2553
จึงมีกำไรจากการรับประกันภัย 74.45 ล้านบาท
เพิ่มขึ้น 43.21 ล้านบาท รายได้จากการลงทุนและรายได้อื่นเพิ่มขึ้น 2.40 ล้านบาท เป็น 12.76
ล้านบาท และค่าใช้จ่ายในการ
ดำเนินงานเพิ่มขึ้น 9.87 ล้านบาท เป็น 75.34 ล้านบาท

กำไรจากการรับประกันภัยและรายได้จากการลงทุนที่เพิ่มขึ้น
ขณะที่ค่าใช้จ่ายในการดำเนินงานก็ไม่ได้เพิ่มขึ้น
ในอัตราที่สูงมาก จึงทำให้บริษัทมีกำไรก่อนหักภาษีเงินได้ในปี 2553 11.88 ล้านบาท
เมื่อหักภาษีเงินได้ 6.27 ล้านบาท
คงเหลือเป็นกำไรสุทธิ 5.61 ล้านบาท เฉลี่ย 0.56 บาท ต่อหุ้น เทียบกับปี 2552
ที่มีผลขาดทุนสุทธิ 23.88 ล้านบาท
เฉลี่ย 2.39 ต่อหุ้น

 1. ผลการรับประกันภัย

ผลการรับประกันภัยแยกแต่ละประเภทเทียบกับปี 2552 เป็นดังนี้

หน่วย : พันบาท

  ----------------------------------------- -------- ----------- --------- ---------- ---------
                                            อัคคีภัย    ภัยทางทะเล   รถยนต์     เบ็ดเตล็ด    รวม

  ปี 2553                                                                              

  เบี้ยประกันภัยรับ                              35,359   7,997       404,224   466,988    914,568

  เบี้ยประกันภัยรับสุทธิ(หลังจากหักเบี้ยประกันภัยให้ต่อ)   11,717   4,370       297,681   23,758     337,526

  เบี้ยประกันภัยที่ถือเป็นรายได้                     12,260   4,266       262,368   11,606     290,500

  ค่าใช้จ่ายในการรับประกันภัย                     5,134    1,332       234,699   (25,116)   216,049

  กำไรจากการรับประกันภัย                       7,126    2,933       27,669    36,723     74,451

  อัตราค่าสินไหมทดแทน                                                                    

  ต่อเบี้ยประกันภัยที่ถือเป็นรายได้                   37.70%   26.79%      64.37%    54.73%     62.30%

                                                                                      

  ปี 2552                                                                              

  เบี้ยประกันภัยรับ                              37,998   7,250       308,073   66,934     420,255

  เบี้ยประกันภัยรับสุทธิ(หลังจากหักเบี้ยประกันภัยให้ต่อ)   12,203   3,818       216,262   6,437      238,720

  เบี้ยประกันภัยที่ถือเป็นรายได้                     12,653   3,849       166,400   6,202      189,104

  ค่าใช้จ่ายในการรับประกันภัย                     7,128    (316)       153,662   (2,606)    157,868

  กำไรจากการรับประกันภัย                       5,525    4,165       12,738    8,808      31,236

  อัตราค่าสินไหมทดแทน                                                                    

  ต่อเบี้ยประกันภัยที่ถือเป็นรายได้                   43.61%   (10.10%)    61.91%    73.25%     59.59%
  ----------------------------------------- -------- ----------- --------- ---------- ---------

2. รายได้จากการลงทุน

รายได้จากการลงทุนมีจำนวนรวม 11.97 ล้านบาท เพิ่มขึ้นจากปี 2552 3.26 ล้านบาท หรือ
37.43% ประกอบด้วยดอกเบี้ยและเงินปันผลรับ 15.06 ล้านบาท เพิ่มขึ้น 6.32 ล้านบาท
ซึ่งเงินปันผลส่วนใหญ่ได้รับจากการลงทุนในหน่วยลงทุน กำไรจากการขายหลักทรัพย์ 3.91 ล้านบาท
เพิ่มขึ้น 3.43 ล้านบาท และปีนี้ได้บันทึกการด้อยค่าของเงินลงทุน 7.00 ล้านบาท เทียบกับ 0.51
ล้านบาท ในปีที่แล้ว

3. ค่าใช้จ่ายดำเนินงาน

ค่าใช้จ่ายดำเนินงานมีจำนวนรวม 75.34 ล้านบาท เพิ่มขึ้นจากปี 2552 9.87 ล้านบาท หรือ
15.08% รายการที่
เพิ่มขึ้นมากคือ
ค่าใช้จ่ายเงินสมทบที่จ่ายให้แก่สำนักงานคณะกรรมการกำกับและส่งเสริมการประกอบธุรกิจประกันภัย
(สำนักงาน คปภ.) และบริษัท กลางคุ้มครองผู้ประสบภัยจากรถ จำกัด เพิ่มขึ้น 6.45 ล้านบาท
เป็น 9.01 ล้านบาท เกิดจากอัตราการจ่ายเงินสมทบที่สูงขึ้น และจำนวนเบี้ยประกันภัยรับที่เพิ่มขึ้น
สำหรับค่าใช้จ่ายเกี่ยวกับพนักงานเพิ่มขึ้น 3.14 ล้านบาท
หรือ 7.27% เป็น 46.33 ล้านบาท

12.3 ค่าตอบแทนผู้สอบบัญชีสำหรับรอบปีบัญชีสิ้นสุดวันที่ 31 ธันวาคม 2553

ผู้สอบบัญชีของบริษัทคือ นางนงลักษณ์ พุ่มน้อย สังกัดบริษัท สำนักงาน เอินส์ท แอนด์ ยัง จำกัด
ได้รับเลือกตั้งให้เป็นผู้สอบบัญชีของบริษัท ในการตรวจสอบงบการเงินเปรียบเทียบของบริษัทสำหรับปี
2553 ผู้สอบบัญชีได้แสดงความเห็น
รับรองงบการเงินโดยไม่มีเงื่อนไขเช่นเดียวกับทุกปีที่ผ่านมา

+-----------------------------------+-----------+----+-----------+----+
|                                   | ปี 2553    |    | ปี 2552    |    |
+-----------------------------------+-----------+----+-----------+----+
| (1) ค่าตอบแทนจากการสอบบัญชี (Audit   |   650,000 | บ  |   630,000 | บ  |
|     Fee)                          |           | าท |           | าท |
+-----------------------------------+-----------+----+-----------+----+
| (2) ค่าบริการอื่น (Non-audit Fee)     |   50,000  | บ  |   50,000  | บ  |
|                                   |           | าท |           | าท |
+-----------------------------------+-----------+----+-----------+----+
|   รวม                             |   700,000 | บ  |   680,000 | บ  |
|                                   |           | าท |           | าท |
+-----------------------------------+-----------+----+-----------+----+

ผู้สอบบัญชีได้ส่งแบบยืนยันความถูกต้องครบถ้วนของค่าตอบแทนที่ได้รับดังกล่าวข้างต้นให้แก่บริษัทแล้ว

ดังสำเนาที่ปรากฏในเอกสารแนบท้าย